## Tantárgyleírás

# médiaszabályozás

# (fakultatív főelőadás)

**A tanegység alapvető adatai**

*A tanegység kódja*: JOPJ305xC0

*A tanegység neve*: Médiaszabályozás

*A tanegység helye a mintatantervben*: 9. szemeszter (ősz)

*A tanegység heti (félévi) óraszáma*:

* heti 2 óra nappali tagozatos hallgatóknak
* félévenként 3 óra levelező tagozatos hallgatóknak

*A számonkérés módja*: írásbeli beszámoló

*A kredit értéke*: 2

*A képzés nyelve*: magyar

*Tárgyjegyző*: Dr. Koltay András

*Előtanulmányi kötelezettség*: -

*Párhuzamos hallgatási kötelezettség*: -

**A tanegység célja**

Megismerkedés a média jogi szabályozásának alapvető problémáival, a jogösszehasonlítást segítségül hívva azon komplex összefüggések feltárása érdekében, amelyek az alkotmányjogi, közigazgatási jogi, polgári jogi, büntetőjogi szabályozási környezet, illetve a területhez kötődő egyéb társadalomtudományok együtthatásaként e jogterületen megjelennek.

Az előadásokon a megjelenés kötelező, és legfeljebb három hiányzás lehetséges. A tárgyat lehetőség szerint a szorgalmi időszak végéig lezárjuk, amennyiben a beszámolási kötelezettséget a hallgató addig sikeresen teljesíti. Az értékelés szempontjai: (1) a tananyag ismerete; (2) az előadáson elhangzottak ismerete; (3) az előadásokon való rendszeres jelenlét.

**A tanegység tartalma**

A következőkben a tárgy órákra lebontott felépítését mutatjuk be.

1. A médiaszabályozás alapfogalmai és szabályozási környezete. Eltérések a sajtó, a televízió, a rádió, valamint az internet szabályozásában. Médiapluralizmus, hozzáférés a médiához
2. A közerkölcs és a gyermekek védelme
3. A gyűlöletbeszéd tilalma
4. Az emberi méltóság védelme
5. A kereskedelmi kommunikáció szabályozása
6. Az internet mint ‘médium’ szabályozása, netsemlegesség, fellépés az álhírekkel (*fake news*) szemben
7. A kommentekért és más felhasználói tartalmakért fennálló felelősség
8. A keresőmotorokkal kapcsolatos jogi kérdések
9. A social media platformok jogi kérdései
10. Az újságírók jogállása; privilégiumok, forrásvédelem, oknyomozó újságírás

**Tananyag**

*Kötelező irodalom*

* Koltay András (szerk.): *Magyar és európai médiajog*. Budapest, Wolters Kluwer, 2019. Harmadik, átdolgozott kiadás (csak a tárgy tartalmához kapcsolódó részek: 10-11., 14., 16-17., 22-26. fejezetek) Várható megjelenés: 2019. október
* Koltay András: A social media platformok jogi státusa a szólásszabadság nézőpontjából. *In Medias Res,* 2019/1.

<http://media-tudomany.hu/wp-content/uploads/sites/13/2019/06/imr-2019-01-01.pdf>

* Koltay András: Internetes kapuőrök mint szerkesztők – a kommentek kérdése. In Görög Márta – Menyhárd Attila – Koltay András (szerk.): *A személyiség és védelme. Az Alaptörvény VI. cikkelyének érvényesülése a magyar jogrendszeren belül*. Budapest, ELTE ÁJK, 2017. 207-232.

<http://www.eltereader.hu/media/2018/04/Gorog_Menyhard_Koltay_Szemelyiseg__READER.pdf>

**Tájékoztató a beszámolóról**

*A nappali tagozat részére*

A nappali tagozaton az utolsó két óra valamelyikén (2019. december 5. és 12.) nyílik mód a beszámoló megírására. Amennyiben a hallgató nem él e lehetőséggel, illetve abban a nem várt esetben, amennyiben a lehetőséggel élt ugyan, de ennek ellenére nem sikerült a szükséges (kívánt) minősítést megszereznie, további lehetőség nyílik a beszámoló megírására a vizsgaidőszakban (2020 januárjában), a később kijelölendő időpontok valamelyikében.

*A levelező tagozat részére*

A levelező tagozaton a tananyagot „A tanegység tartalma” pontban megjelölt tárgykörök közül a 3−4. és a 7-9. szám alatt szereplők (a kötelező irodalom 10., 11., 14. és 24. fejezetei) képezik.

Tekintettel arra, hogy mindössze egyetlen alkalom áll rendelkezésünkre, a számonkérés módja sajátos lesz. Az egyetlen óra (2019. december 7.) első felében (90 percben) rendes előadás lesz, a második felében pedig (45 percben) lebonyolítjuk az írásbeli számonkérést.

Az esetleges javításra, vagy az első beszámoló megírására ezt követően, a félévben még hátralévő nappali tagozatos időpontban (2019. december 12.), illetve később a vizsgaidőszakban a majdan e célra kijelölendő időpontok valamelyikén is sor kerülhet.

Budapest, 2019. szeptember 9.

Dr. Koltay András s. k.

egyetemi tanár, tárgyjegyző